- Hindi News
- National
- डीसीए के पहले चुनाव में मोदी गुट को मात देकर रामपाल शर्मा 11 वोट से जीते
डीसीए के पहले चुनाव में मोदी गुट को मात देकर रामपाल शर्मा 11 वोट से जीते
{ 17 वोट में से निवर्तमान अध्यक्ष केके शर्मा को मिले सिर्फ तीन वोट
{ आबू-उदयपुर बाड़ाबंदी में गए सचिवों ने भी रामपाल को दिए वोट
भास्करसंवाददाता | भीलवाड़ा
जिलाक्रिकेट एसोसिएशन (डीसीए) के मंगलवार को पहली बार हुए चुनाव में यूआईटी के पूर्व चेयरमैन रामपाल शर्मा ने अध्यक्ष बन गए। उन्होंने राजस्थान की क्रिकेट राजनीति में बरसों से सक्रिय निवर्तमान जिलाध्यक्ष केके शर्मा को 11 वोट से हराया। केके को 17 में से महज 3 वोट मिले। रामपाल को 14 वोट मिले जबकि उनका स्वयं का वोट नहीं था। नतीजे से साफ है कि मतदान के एक दिन पहले खुद के पास 12 वोट होने का दावा कर रहे केके शर्मा की बाड़ाबंदी में रहे संघों के सचिव मतदाताओं ने रामपाल शर्मा के पक्ष में मतदान किया।
सूत्रों के अनुसार मंगलवार सुबह सात बजे ही समीकरण बदले और केके शर्मा के पांच वोट रामपाल शर्मा खेमे में चले गए। चुनाव को लेकर सुबह से चित्तौड़ रोड स्थित होटल में चहल पहल शुरू हो गई। नौ बजे शुरू हुई वोटिंग का नतीजा साढ़े दस बजे गया। ऑर्गेनाइजिंग सेक्रेट्री के लिए नवनीत ओझा मीडिया मैनेजर के लिए मनीष ओझा ने चुनाव जीता। दोनों रामपाल खेमे के हैं। डॉ. सीपी जोशी गुट के रामपाल की जीत से लंदन में बैठे ललित मोदी के खेमे को तगड़ा झटका लगा है।
केके शर्मा की जीत पक्की मानते हुए ही आरसीए से प्रतिनिधि भी आया था। रामपाल की जीत की जरा भी संभावना पहले लगती तो आरसीए अपना प्रतिनिधि नहीं भेजता। इस कारण यह कि आरसीए प्रतिनिधि के नहीं होने पर चुनाव प्रक्रिया अवैध करार दी जा सकती थी।
}किसके लिए क्या मायने
रामपालशर्मा: आरसीएके अध्यक्ष पद की दावेदारी करेंगे। जिला क्रिकेट संघ का अध्यक्ष बनने से राजनीति में भी कद मजबूत हुआ है। आरसीए के पिछले चुनाव में भी अध्यक्ष का चुनाव लड़ा था। कांग्रेस नेता डॉ. सीपी जोशी खेमे से रामपाल शर्मा की नाम होगा।
केकेशर्मा: डीसीएमें कोई पद नहीं रहने के कारण अब आरसीए का भी कोई चुनाव नहीं लड़ सकेंगे। यानी अब चार साल तक क्रिकेट की राजनीति से बाहर ही रहेंगे। हालांकि वे युवा क्रिकेट संघ से जुड़े हुए हैं।
}डीसीएके पहली एजीएम
नतीजोंके बाद डीसीए की पहली एजीएम हुई। शहर में 15 और मांडल शाहपुरा में एक-एक क्रिकेट क्लब हैं। प्रत्येक के चार क्लब को मिलाकर एक-एक टूर्नामेंट कराने का फैसला हुआ है। रामपाल शर्मा ने खिलाड़ियों से कहा कि क्रिकेट में कोई गंदा आदमी नहीं आना चाहिए। अगली बार सहमति से ही नई कार्यकारिणी बनाने का प्रयास करेंगे। सुखाड़िया स्टेडियम के डवलपमेंट के लिए कार्य योजना तैयार की जाएगी। चार-पांच साल से रणजी मैच नहीं होने से खफा क्रिकेट प्रेमियों की यह जीत है। क्रिकेट प्रेमियों ने लोकतंत्र में विश्वास जताया है।
भीलवाड़ा . जिला क्रिकेट संघ के चुनाव में जीते अध्यक्ष रामपाल शर्मा (काले टीशर्ट में) अन्य पदाधिकारियों समर्थकों के साथ।
सोमवार सुबह तक केके शर्मा का पलड़ा भारी था। दोपहर एक बजे बाद समीकरण बदलना शुरू हुए। यहां के एक पार्षद पिता ने केके शर्मा के खेमे से तीन वोट तोड़कर उन्हें रामपाल शर्मा के खेमे में मिला दिया। इसके बाद तीनों के मोबाइल भी स्विच ऑफ हो गए। हालांकि इसके बाद भी केके शर्मा के पास नौ वोट थे। इनमें से चार वोटर बाहर बाड़ाबंदी में थे और पांच वोट भीलवाड़ा में ही एक पूर्व पदाधिकारी के संपर्क में रहे। इन पांच वोटर्स की जिम्मेदारी केके शर्मा ने इन्हीं को दे रखी थी। रात को करीब एक बजे तक इन लोगों की आपस में बातचीत हो रही थी। मंगलवार सुबह सात बजे केके शर्मा को पता चला कि उनके पांच वोट रामपाल शर्मा खेमे में चले गए। बताया कि समीकरण बदलने के पीछे पूर्व केंद्रीय मंत्री डॉ. सीपी जोशी का भी अहम रोल था।
}डीसीए में धनबल बाहुबल की जीत हुई: केके शर्मा
अध्यक्षपद के निकटत प्रतिद्वंद्वी केके शर्मा ने कहा जिला क्रिकेट संघ के पहली बार हुए चुनाव में धनबल और बाहुबल की जीत हुई है। वैसे लोकतांत्रितक तरीके से जो फैसला आया है उसका मैं सम्मान करता हूं। राज्य जिले में क्रिकेट के विकास के लिए अपना सहयोग देता रहूंगा।
tgl_Latn sot_Latn hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva mag_Deva hin_Deva bho_Deva hin_Deva bho_Deva hin_Deva